laion/Wikipedia-Exotic huggingface dataset:
MENA

See artikkel on piirkonnast. Muude kasutuste kohta vaata artiklit Mena (täpsustus). "WANA" suunab siia. Muude kasutuste kohta vaata artiklit Wana (täpsustus). MENA (akronüüm inglise keelest Middle East and North Africa ehk Lähis-Ida ja Põhja-Aafrika; ka WANA (Western Asia and North Africa ehk Lääne-Aasia ja Põhja-Aafrika), MESASA (Middle East, North Africa, and South Asia ehk Lähis-Ida, Põhja-Aafrika ja Lõuna-Aasia), MENAT (Middle East, North Africa, and Turkey ehk Lähis-Ida, Põhja-Aafrika ja Türgi)) on ingliskeelne akronüüm Lähis-Ida ja Põhja-Aafrika ning seda ümbritseva piirkonna kohta. Mõistet kasutatakse tihti ülikoolides, sõjaväes, katastroofiabis, meedias ja ärinduses. Piirkonna maadel ja rahvastel on suur kultuuriline, majanduslik ja keskkondlik ühisosa. Kliimamuutused Lähis-Idas ja Põhja-Aafrikas Euroopa, Lähis-Ida ja Aafrika Viljakas poolkuu Pärsia lahe Araabia riikide koostöönõukogu Sahel "World Bank Definition: MENA". Worldbank.org. Originaali arhiivikoopia seisuga 29. oktoober 2014. Vaadatud 28. novembril 2014. "World Economic Forum on the Middle East and North Africa, Marrakech, Morocco, 26-28 October 2010". World Economic Forum on the Middle East and North Africa 2010 - World Economic Forum. Originaali arhiivikoopia seisuga 18. aprill 2012. Vaadatud 28. novembril 2014.
Kangaroo

Kangaroo saar ehk Känguru saar (kaurna keeles Karta Pintingga 'Surnute saar') on Austraalia suuruselt kolmas saar. Saar asub halduslikult Lõuna-Austraalia osariigis ning paikneb osariigi pealinnast Adelaide'ist 110 km kagus. Kangaroo saar on 145 km pikk ning 1 kuni 55 km lai. Saare pindala on 4405 km2. Saare rannajoone pikkus 540 km ja kõrgeim punkt asub 307 m üle merepinna. Kangaroo saar oli kunagi osa Austraalia mandrist ning muutus saareks umbes 10 000 aastat tagasi. Tänapäeval asub saare lähim punkt mandrist 15 km kaugusel. Saarel elasid kunagi aborigeenid, kes saabusid saarele arvatavalt kuni 16 000 aastat tagasi ning kadusid saarelt ilmselt umbes 2000 aastat tagasi. Põliselanike saarelt lahkumise põhjused pole teada. Pärast põliselanike kadumist, elasid 19. sajandi alguses saarel hülge- ja vaalakütid. Briti kolonistid saabusid saarele 1836. aastal. Pärast Briti kolonistide saarele saabumist on saare majandus sõltunud peamiselt põllumajandusest ja kalandusest ning kasvav majandusharu on turism. Saare suurim linn ja halduskeskus on Kingscote. Känguru saarel on mitu looduskaitseala. Neist suurim ja tuntuim on Flinders Chase'i rahvuspark saare läänetipus. Kängurusaare emu "About Kangaroo Island". Kangaroo Island Council. Vaadatud 27. juulil 2022. "Kangaroo Island". SA History Hub. Vaadatud 27. juulil 2022. "Early History". Kangaroo Island Tourism Alliance. Vaadatud 27. juulil 2022.
Mena (täpsustus)

Mena või MENA võib olla: "Mena", Javier Mena 2010. aasta album MENA, Egiptuse riiklik uudisteagentuur Mena Report, Lähis-Ida äriajakiri "Mena", 2017. aasta filmi "Barry Seal: Mees üle Ameerika" algne pealkiri Mena (eesnimi) MENA, Lähis-Ida ja Põhja-Aafrika Francisco Z. Mena, Puebla, Mehhiko Juan de Mena, Cordillera, Paraguay Mena, Arkansas, Ameerika Ühendriigid Abu Mena, palverännakukeskus Vana-Egiptuses Marriott Mena House Hotel, kuurort Kairo lähedal Egiptuses Mena jõgi, Ida-Etioopia Mena (Koulikoro), Koulikoro, Mali Mena, Sikasso, Mali Mena raudteejaam, Rankoshi, Isoya, Hokkaidō, Jaapan Mena (Cornwall), küla Cornwallis Inglismaal Valle de Mena, vald Burgose provintsis Hispaanias Mena rajoon, endine rajoon Tšernihivi oblastis Ukrainas Mena, linn Tšernihivi oblastis Ukrainas Mena, jõgi Ukrainas Mena, kraater Merkuuril MENA, planeeritav kaugsidekaabliühendus India ja Itaalia vahel Mena, meriroosiliste perekond Mena või Dea Mena, Rooma menstruatsioonijumalanna Mena või Menavati või Mainavati, India jumalanna, Himaalaja kehastuse Himavati abikaasa Menas Meena (täpsustus) Mene (täpsustus) Mina (täpsustus)
Eyre'i poolsaar

Eyre'i poolsaar on poolsaar Austraalias Lõuna-Austraalia osariigis. Poolsaar piirneb idas Spenceri lahega, läänes Suur Austraalia lahega ning põhjas Gawleri mäestikuga. Eyre'i poolsaar on osariigi suurim poolsaar. Poolsaare pindala on 170 500 km2. Poolsaar on nimetatud inglise maadeuurija Edward John Eyre'i järgi, kes uuris poolsaart aastatel 1839–1841. Poolsaare ranniku kaardistasid esimestena Briti meresõitja ja kartograaf Matthew Flinders ja Prantsuse maadeuurija ja kartograaf Nicolas Baudin, kes uurisid poolsaart aastatel 1801–1802. Flinders andis oma ekspeditsioonil nime ka läheduses asuvale Spenceri lahele ja Yorke'i poolsaarele. Eyre'i poolsaarel elas 2021. aastal 57 631 inimest. Poolsaare peamised asulad on Port Lincoln, Whyalla ja Port Augusta. "Eyre Peninsula". SA History Hub. Vaadatud 27. juulil 2022. "RDA Eyre Peninsula Region". .id consulting. Vaadatud 27. juulil 2022.
Kimmel (perekonnanimi)

Kimmel on perekonnanimi. 2022. aasta 1. jaanuari seisuga oli Eestis perekonnanimi Kimmel 286 inimesel: 135 mehel ja 151 naisel. Perekonnanimede levikult oli Kimmel meeste puhul 535. kohal ja naiste puhul 512. kohal. Kimmel oli kõige levinum perekonnanimi vanuserühmas 0–4 aastat, kus neid on 10 000 elaniku kohta 3,34. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta keskmiselt 6,81 inimest. 19. sajandi algul pandi pärisorjusest vabastamise käigus Tartumaal Otepää, Sangaste ja Tartu-Maarja kihelkonnas, Viljandimaal Põltsamaa, Suure-Jaani ja Kolga-Jaani kihelkonnas, Läänemaal Ridala ja Kullamaa kihelkonnas ning Harjumaal Rapla kihelkonnas 10 korral talupoegadele nimeks Kimmel, Kymmel ja Kimbel (normaliseeritult Kimmel). Nimede eestistamise käigus võeti 1935. ja 1937. aastal Kimmel uueks nimeks kolmel korral, kui loobuti nimedest Jobso, Levold-Kimmel ja Virup. Samal ajal loobuti 1935.–1940. aastal nimest Kimmel 16 korral, kui võeti uuteks nimedeks Kaldmäe, Kalve, Kamara, Kaniste, Kimeli, Kiviloo, Kruusimäe, Kruusma, Köömel, Laidva, Lindmäe, Rannamägi, Rohtla, Tammaru, Tamme ja Veersalu. Aare Kimmel, eesti vaimulik (1951–) Aavo Kimmel, eesti majandustegelane Kanadas (1925–2014) Annelis Kimmel, endine Saksa DV ametiühingu- ja riigitegelane (1934–) Jaune Kimmel, eesti näitleja (1994–) Jimmy Kimmel, Ameerika Ühendriikide näitleja (1967–) Jüri Georg Kimmel, eesti vaimulik (1899–1982) Kaarel Kimmel, eesti füüsik (1981–) Karl Kimmel, Eesti Vabadussõja veteran (1901–1982) Karl Kimmel, eesti jurist (1922–2009) Kersti Kimmel, eesti vaimulik (1938–2016) Madis Kimmel, eesti uudistetoimetaja, saatejuht ja raadiodiktor (1989–) Priit Kimmel, eesti lennundustegelane Tõnis Kimmel, eesti arhitekt (1977–) Viljar Kimmel, eesti ristsõnakoostaja (1952–) Statistikaamet: Nimede statistika (vaadatud 27.07.2022) Onomastika andmebaas. Nimede panemine (algne nimekuju): Kimmel. Onomastika andmebaas. Nimede eestistamine:(uus nimekuju): Kimmel. Onomastika andmebaas. Nimede eestistamine: (vana nimekuju): Kimmel. Kimmel statistikaameti andmebaasis
Andri Kostin

Andri Kostin (ukraina keeles Андрій Євгенович Костін; sündinud 17. aprillil 1973 Odessas) on Ukraina jurist, poliitik ja riigiametnik. Ukraina president nimetas ta ametisse 28. juulil 2022. УКАЗ ПРЕЗИДЕНТА УКРАЇНИ №538/2022 Про призначення А.Костіна Генеральним прокурором. Призначити КОСТІНА Андрія Євгеновича Генеральним прокурором, 28.07.2022.
Borgward

Borgward on aastatel 1929–1962 Bremenis tegutsenud Saksamaa sõidu- ja sportautode tootja. Ettevõtte asutas Carl F. W. Borgward Bremenis 1929. aastal, andes sellele oma perekonnanime järgi nime. Pärast 1930. aastat võttis tööstur üle Hansa-Lloyd Automobilwerke tehase ja arendas välja populaarse kolmerattalise auto nimega Blitzkarren. Firma areng võimaldas toota üha suuremaid autosid, sealhulgas Hansa 1700 ja kuuesilindrilist Borgward 2300. 1952. aastal asus Carl Borgward tehast ümber ehitama ja tõi turule täiesti uue isekandva kerega auto Hansa 1500 ja selle suurema mudeli Hansa 2400. 1954 tutvustati juba uut keskklassi mudelit Borgward Isabella, mis saavutas suure populaarsuse – 1962. aastaks oli toodetud üle 200 000 ühiku. Samal ajal hakati tootma ka mudeleid Arabella ja Alexander P100. 1950. ja 1960. aastate vahetusel tuli Borgwardil rinda pista halva mainega, kui tehniliselt vähearenenud sõidukite tootja. Süstemaatiliselt halvenenud rahalise olukorra tagajärjel viidi 1961. aastal laenuandjate nõudmisel ettevõte pankrotti, mis tõi kaasa selle tegevuse lõpetamise aasta hiljem. Isabella ja P100 mudelite tootmisliinid müüdi Mehhikosse, kus mõlemat sõidukit toodeti aastatel 1967–1970 väikeses koguses. Borgward Hansa 1500 Kombi Borgward Isabella Borgward Hansa 2400 Borgward 2300 (1961) 2008. aastal asutasid Christian Borgward (Carl F. W. Borgwardi lapselaps) ja Karlheinz L Luzernis Borgward Group AG. Hiljem kolis uus ettevõte Stuttgarti. Beiqi Foton Motori (suure Hiina autokontserni BAIC tütarettevõte) investeeringu ja tootmisega alustas Borgward Group linnamaasturite müüki 2017. aasta jaanuaris. Ettevõte tootis linnamaastureid BX3, BX5, BX6 ja BX7 ning samuti elektrimootoriga varustatud BX7-t. Borgward BX5 Borgward BX6 Borgward BX7 2022. aastal teatas Pekingi kohus ettevõtte pankrotist. 2000 (1939–1942) 2300 (1940–1942) Hansa 1500 (1949–1954) Hansa 1800 (1952–1954) B 611 (1957–1961) P100 (1959–1961) Hansa 2400 (1954–1962) Isabella (1954–1962) Arabella (1961–1963) BX5 (2016–2021) BX7 (2016–2021) B 1500 (1954–1960) B 4500 (1954–1961) "Borgward Foundation". Originaali arhiivikoopia seisuga 5. veebruar 2021. Vaadatud 27. juulil 2022. "Blitzkarren". Originaali arhiivikoopia seisuga 17. august 2022. Vaadatud 27. juulil 2022. "Borgward 2300". "A brief history of the Borgward automobile". "Borgward Isabella". Originaali arhiivikoopia seisuga 1. oktoober 2022. Vaadatud 27. juulil 2022. "Borgward Isabella". Originaali arhiivikoopia seisuga 25. september 2018. Vaadatud 27. juulil 2022.{{netiviide}}: CS1 hooldus: robot: algse URL-i olek teadmata (link) "History of Borgward car brand - Arabella-P100". Originaali arhiivikoopia seisuga 14. august 2022. Vaadatud 27. juulil 2022. "History of Borgward". "Story of Borgward, German carmaker never heard". "Borgward Isabella-P100". "Borgward comeback". "Borgward revival". Yang, Jian (1. detsember 2022). "Germany's Borgward brand declared bankrupt in China". Ettevõtte koduleht
Korruptsioonivastane Eriprokuratuur

Korruptsioonivastane Eriprokuratuur (ukraina keeles Спеціалізована антикорупційна прокуратура) on Ukraina Peaprokuröri Kantselei sõltumatu struktuuriüksus. Ukraina Rahvuslik Korruptsioonivastane Büroo Kõrgem Korruptsioonivastane Kohus ОФІС ГЕНЕРАЛЬНОГО ПРОКУРОРА НАКАЗ від 5 березня 2020 року N 125: 1.1. Спеціалізована антикорупційна прокуратура є самостійним структурним підрозділом Офісу Генерального прокурора (на правах Департаменту), підпорядкованим заступнику Генерального прокурора - керівнику Спеціалізованої антикорупційної прокуратури.
Ljutiž

Ljutiž (ukraina keeles Лютіж) on küla Ukrainas Kiievi oblastis Võšhorodi rajoonis.
Peapind

Peapind on pind, kus nihkepinged puuduvad ja mõjuvad vaid normaalpinged. Neid on üldjuhul kolm ja need on üksteisega risti. Peapindadel mõjuvaid normaalpingeid, milleks on tõmbe- või survepinge, nimetatakse peapingeteks.
Raasiku spordihoone

Raasiku spordihoone on spordihoone Raasiku alevikus, Harju maakonnas. Spordihoone asub Raasiku Põhikooli lõunatiivas ning täidab koolivõimla ülesandeid. Suures saalis saab mängida jalgpalli, käsipalli ja võrkpalli. Veel on neli väiksemat saali, keldrikorrusel on riietus- ja pesuruumid, jõusaal ning eraldi saal rühmatreeningute jaoks. Spordihoone avati 25. septembril 2018. Kõne pidasid vallavanem Andre Sepp, põhikooli direktor Reelika Turi. Lindi lõikasid läbi vallavanem, OÜ Nordlin Ehituse esindaja Ülo Older, volikogu esindaja Tiina Rühka ja põhikooli kehalise kasvatuse õpetaja Tiia Kroonmäe. Hoone projekteeris OÜ Dialoog ja ehitas OÜ Nordlin Ehitus, hoone maksumus oli umbes 2,5 miljonit eurot. "Spordihoone avamine 25.09.2018". "Valmis Raasiku spordihoone". "Valmis Raasiku spordihoone". Raasiku spordihoone Eesti spordiregistris
Hersoni lahing

Hersoni lahing (ukraina keeles Бої за Херсон) oli 24. veebruarist 3. märtsini 2022 toimunud lahing Ukraina ja Venemaa relvajõudude vahel, mis oli osa Venemaa pealetungist Lõuna-Ukrainas. Ukraina maaväe 59. brigaad astus lahingkontakti pealtungivate Vene vägedega, kuid pidi taanduma. Pärast Hersoni üle kontrolli saavutamist jätkus linnast eemal sõjategevus. Ukraina väed ründasid mitmel korral Tšornobajivka piirkonnas paiknevaid Vene vägesid. 2022. aasta juuni alguses võtsid Ukraina väed enda kontrolli alla Hersoni rajoonis asuva Tavriiske küla. 2022. aasta juuli lõpus ründasid Ukraina väed rakettidega Antonivka silda ja Brõlivkas asuvat raudteejaama. Ukraina maavägede 28. brigaad teatas 10. novembril 2022, et hõivas Hersoni rajoonis asuva Kõselivka. Mõkolajivi lahing Оборона Херсона: Герой України вивів свою бригаду із ворожого оточення (vaadatud: 20.08.2023) Під Херсоном захисники знищили кілька десятків ворожих гелікоптерів - Lb.ua, 07.03.2022 (vaadatud: 28.07.2022) Новий "сезон" у Чорнобаївці: ЗСУ 22-й раз завдали удару по складу зброї окупантів (vaadatud: 28.07.2022) Іванна Гордійчук Повний. Контрнаступ на Херсонщині (vaadatud: 11.06.2022) У ЗСУ підтвердили «філігранні удари» по Антонівському мосту (vaadatud: 28.07.2022) Ірина Гамалій ЗСУ знищили важливий для окупантів логістичний вузол на Херсонщині - Lb.ua, 29.07.2022 (vaadatud: 29.07.2022) До Херсона 15 км: бійці 28 бригади ЗСУ доповіли про звільнення Киселівки (фото, відео) (vaadatud: 10.11.2022)
Hersoni rahvusvaheline lennujaam

Hersoni rahvusvaheline lennujaam (ukraina keeles Міжнародний аеропорт Херсон) on Ukraina linna Hersoni lennujaam. See asub Hersonist umbes kaheksa kilomeetri kaugusel kirdes Tšornobajivka külas. Tsiviil- ja militaarlennuväljana tegutsenud lennujaam langes Venemaa relvajõudude kontrolli alla 2022. aasta 27. veebruaril, kuid sama aasta novembriks oli ta jälle tagasi Ukraina valduses. Lennujaama varemed 2022. aasta detsembris Lennujaama varemed 2022. aasta detsembris
Ruumpingus

Ruumpingus ehk kolmemõõtmeline pingus on olukord, milles pinged mõjuvad kõikidel pindadel erinevates sihtides ning peapinged on kolmes suunas. Tasandpingus Joonpingus
Saadikupuutumatus

Saadikupuutumatus ehk immuniteet on põhimõte, mille kohaselt parlamendi liiget või mõnda muud kõrget riigiametnikku saab kriminaalvastutusele võtta ainult parlamendi loal. Saadikupuutumatuse eesmärk on kaitsta parlamendi liiget poliitiliselt motiveeritud kriminaalmenetlusete eest. Sellega tagatakse parlamendi kui seadusandliku võimu sõltumatus täitevvõimust. Eestis sätestab Riigikogu liikme puutumatuse põhiseaduse § 76, mille kohaselt saab Riigikogu liiget kriminaalvastutusele võtta ainult õiguskantsleri ettepanekul Riigikogu koosseisu enamuse nõusolekul. Protokoll (nr 7) Euroopa Liidu privileegide ja immuniteetide kohta sätestab, et Euroopa Parlamendi liikmeid ei või üle kuulata, nende suhtes tõkendit kohaldada ega neid kohtumenetlusele allutada nende poolt oma kohustuste täitmisel avaldatud arvamuste või antud häälte tõttu. Euroopa Parlamendi istungjärkude ajal on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel; teise liikmesriigi territooriumil immuniteet tõkendite ja kohtumenetluse suhtes. Läti põhiseaduse artikkel 30 sätestab, et kriminaalmenetlust Seimi liikme suhtes tohib alustada üksnes Seimi nõusolekul, samuti ei tohi korraldada läbiotsimisi ja muud sellist. Saksamaa põhiseaduse artikli 46 kohaselt on parlamendi liikmetel immuniteet, mis kaitseb kriminaalmenetluse eest. Kriminaalmenetluste läbiviimise jaoks parlamendi liikme suhtes on vajalik parlamendi (komisjoni) otsust. Soome põhiseaduse artikli 30 kohaselt ei tohi enne kohtuprotsessi algust parlamendi liiget vahi alla võtta ilma parlamendi nõusolekuta, välja arvatud juhtudel, kus parlamendi liiget kahtlustatakse kuriteos, mille eest nähakse ette minimaalselt kuu kuupikkune vangistus. Taani põhiseaduse artikkel 57 sätestab, et parlamendiliiget ei tohi süüdi mõista ega vangistada ilma parlamendi loata. Samas ei hõlma immuniteet uurimistoiminguid, aresti ega ka trahve. Immuniteedi eemaldamise aluseks on peaprokuröri avaldus parlamendile. Indemniteet Juhan Sarv (2020). "Paragrahv 76". Eesti Vabariigi põhiseadus. Kommenteeritud väljaanne 2020. Vaadatud 28.07.2022. Kätlin-Chris Kruusmaa (2017). "Parlamendiliikmete immuniteedi põhimõtte rakendamine kriminaalmenetluses" (PDF). Kriminaalpoliitika analüüs. Vaadatud 28.07.2022.
Patriarh (budism)

Patriarh (hiina keeles 祖 zu ‘esivanem’; jaapani keeles so) on kristlusest pärit termin (kreeka keeles patriarchēs), millega tähistatakse ka koolkonna või õpetusliini järjepidevuse hoidjat või väljapaistvat esindajat budismis. Algupärane mõiste zu on laenatud hiina patriarhaalsest pere- ja suguvõsatraditsioonist, kus see tähendas suguvõsa vanimat meessoost liiget, kelle soo ja nime jätkajaks oli vanim poeg. Analoogiliselt arvestatakse hiina budismi koolkondades õpetuse järjepidevuse pealiini, kus seda on edasi antud õpetajalt õpilasele. Igas põlvkonnas saab õpetaja määratud järeltulijast järjekordne patriarh. Kõige pikaajalisemad patriarhide liinid on chan’i koolkonnas, kus mõned on kestnud Bodhidharmast (6. saj esimene pool) tänapäevani. Mõnes teises koolkonnas (näiteks huayan, puhas maa) on patriarh pigem koolkonna väljapaistvaimatele esindajatele tagantjärele omistatud tiitel. Käesolevas artiklis on kasutatud "Ida mõtteloo leksikoni" materjale.
Kingisepp (perekonnanimi)

Kingisepp on eesti perekonnanimi. 2022. aasta 1. jaanuari seisuga oli Eestis perekonnanimi Kingisepp 80 inimesel: 37 mehel ja 43 naisel. Perekonnanimede levikult oli Kingisepp meeste puhul 3053. kohal ja naiste puhul 2791. kohal. Kingisepp oli kõige levinum perekonnanimi vanuserühmas 80–84 aastat, kus neid on 10 000 elaniku kohta 1,70. Nimi oli kõige sagedasem Rapla maakonnas, kus sellist nime kandis maakonna 10 000 elaniku kohta keskmiselt 6,56 inimest. 19. sajandi algul pandi pärisorjusest vabastamise käigus Saaremaal Mustjala kihelkonnas kahes ja Kaarma kihelkonnas ühes mõisavallas, Viljandimaal Suure-Jaani kihelkonnas kahes mõisavallas, Läänemaal Käina kihelkonnas ning Järvamaal Ambla kihelkonnas ühes mõisavallas kokku 7 korral talupoegadele nimeks Kingisepp, Kingisep ja Kinkisep (normaliseeritult Kingisepp). Nimede eestistamise käigus võeti Tartus 1937. aastal Kingisepp uueks nimeks, kui loobuti nimest Levinenkov. Elise Käer-Kingisepp, eesti farmakoloog ja füsioloog (1901–1989) Georg Kingisepp, eesti farmakoloog (1898–1974) Valve-Liivi Kingisepp, eesti keeleteadlane (1935–) Kingsepp (perekonnanimi) Kingissepp (perekonnanimi) Statistikaamet: Nimede statistika (vaadatud 28.07.2022) Onomastika andmebaas. Nimede panemine (algne nimekuju): Kingisepp. Onomastika andmebaas. Nimede eestistamine:(uus nimekuju): Kingisepp. Kingisepp statistikaameti andmebaasis
Zhiyi

Zhiyi (hiina keeles 智顗, 538–597) oli hiina budistlik munk ja õpetlane, tiantai koolkonna tegelik rajaja, kuigi traditsiooni järgi peetakse teda selle kolmandaks patriarhiks. Zhiyi sündis Lõuna-Hiinas aristokraatlikus perekonnas ja hakkas juba teismelisena mungaks. Tema peamiseks õpetajaks oli Nanyue Huisi (515–577). 576 asus ta koos oma õpilastega Tiantai mäele Ida-Hiinas (tänapäeva Zhejiangi provintsis), kuhu rajas templi ja kloostri. See kujunes koolkonna keskuseks ja andis sellele ka nime. Zhiyi on tuntud kui budismi õpetuse süstematiseerija, kes lõi erinevate õpetuste klassifikatsiooni kindlate pühakirjade alusel. Neist kõrgeimaks pidas ta «Lootossuutrat», mis sai tiantai koolkonna baastekstiks. Zhiyi on kirjutanud mitu kommentaari «Lootossuutrale», samuti meeleharjutusi kirjeldava ja klassifitseeriva teose «Suur peatumine ja vaatlemine» (hiina keeles mohe zhiguan), milles tõstab esile meelerahu ja analüüsiva vaatluse (hiina keeles zhiguan) kui kahe põhiharjutuse tähtsust. Seda teost peetakse tänapäevani kõikides hiina budismi koolkondades üheks autoriteetsemaks meeleharjutuste käsiraamatuks. Ida mõtteloo leksikon: Zhiyi Käesolevas artiklis on kasutatud "Ida mõtteloo leksikoni" materjale.
Soomussirmik

Soomussirmik (Echinoderma) on šampinjoniliste (Agaricaceae) sugukonda, šampinjonilaadsete (Agaricales) seltsi kuuluv perekond seeni. Echinoderma asperum – püramiid-soomussirmik Soomussirmik andmebaasis eElurikkus.
Indemniteet

Indemniteet ehk parlamendiliikme vastutamatus on põhimõte, mille kohaselt parlamendiliige ei kanna distsiplinaar- ega kriminaalvastutust parlamendis tehtud avalduste eest. Indemniteedi eesmärk on kaitsta parlamendiliikme sõna- ja otsustamisvabadust ning vaba poliitilist debatti parlamendis. Oma mandaadi teostamisel peab parlamendiliikmel olema õigus esitada ettepanekuid, arvamusi ja hinnanguid. See võimalus ei oleks täielikult tagatud, kui parlamendiliiget saaks tema sõnade eest vastutusele võtta. Eestis sätestab põhiseaduse § 62 nii Riigikogu liikme indemniteedi kui ka vaba mandaadi põhimõtte. Selle järgi ei kanna Riigikogu liige ei kriminaal-, distsiplinaar- kui ega ka tsiviilvastutust oma avalduste või hääletamiste eest Riigikogus. Saadikupuutumatus "indemniteet". entsyklopeedia.ee. Vaadatud 28.07.2022. Janar Jäätma, Arne Koitmäe, Tiina Runthal (2020). "Paragrahv 62". Eesti Vabariigi põhiseadus. Kommenteeritud väljaanne 2020. Vaadatud 24.07.2022.{{netiviide}}: CS1 hooldus: mitu nime: autorite loend (link)
Antonivka sild

Antonivka sild on sild Ukrainas, mis on ehitatud üle Dnepri jõe ning ühendas Hersoni ja Dnepri vasakkalda piirkonda. Venemaa sissetungi käigus Ukrainasse on sild sõjategevuse käigus osaliselt purustatud. Silla kogupikkus on 1366 m, laius 25 m, sellest sõidutee laius 20,5 m ning jalakäijate tee laius mõlemal pool 1,5 m. Antonivka sild üle Dnipro jõe on purustatud, ERR "Зруйнований Антонівський міст з іншого ракурсу" [Purustatud Antonivka sild teise nurga alt]. t.me. Telegram. 11. november 2022, 10:39. Vaadatud 11. novembril 2022.
Tasapingus

Tasandpingus on olukord kus pinged mõjuvad kõikidel pindadel ühes tasandis ning peapingeid on kaks. Ruumpingus Nihkepingus Joonpingus
Aflenz

Aflenz on 2015. aasta jaanuarist uus turulinn (Marktgemeinde) Austrias Steiermargi liidumaal Bruck-Mürzzuschlagi ringkonnas. Omavalitsusüksus moodustati Steiermargi vallareformiga 31. detsembril 2014, kui ühendati Aflenz Kurort ja Aflenz Land. Aflenzi piirneb Thörli ja Turnau vallaga. Valla territoorium jaguneb kuueks osaks (Katastralgemeinde): Aflenz Kurort Döllach Dörflach Graßnitz Jauring Tutschach Linnas koos Thörliga on turismibüroo Hochschwab. Baas on Aflenzi linnas. Aflenzi kihelkonnakirik Büchsenmacher Rosl (Rosina Maria Friedrich; 1858–1933), kuulus kondiväänaja
Lõuna-Austraalia vapp

Lõuna-Austraalia vapp on Austraalia osariigi Lõuna-Austraalia ametlik sümbol. Praegune vapp on kasutusel 19. aprillist 1984 ning see vahetas välja 1936. aastast kasutusel olnud vapi. Lõuna-Austraalia vapp aastatel 1936–1984 Teine kandideerinud kujundusvariant aastast 1984 "Using the state insignia and emblems". Goverment of South Australia. Vaadatud 28. juulil 2022.
Koonalda koobas

Koonalda koobas on koobas Austraalias Lõuna-Austraalia osariigis. Koobas paikneb Nullarbori tasandikul. See on oluline muistis, sest tema seintelt on tuhandete ruutmeetrite ulatuses leitud koopamaalinguid, mis on kuni 22 000 aastat vanad. Koobas jäeti maha umbes 19 000 aastat tagasi ning see taasavastati 1935. aastal. 1956. aastal uuris koobast arheoloog Alexander Gallus, kes pakkus koopamaalingute vanuseks 22 000 aastat. See oli vastuoluline väide, sest eelnevalt olid vanimad Austraaliast leitud tõendid inimasustusest olnud 8700 aastat vanad. Galluse teooriat kinnitas hiljem radiosüsinikumeetod. Tänapäeval on koobas looduskaitse all. "In search of the world's oldest cave etching". New Scientist. Vaadatud 28. juulil 2022. "National Heritage Places - Koonalda Cave". Department of Climate Change, Energy, the Environment and Water. Originaali arhiivikoopia seisuga 28. juuli 2022. Vaadatud 28. juulil 2022.